## 9. évfolyam

Óraszám: 34 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Zeneművek – Énekes anyag | 10 |
| 2. Zeneművek – Zenehallgatási anyag | 18 |
| 3. Komplex készségfejlesztés | 6 |
| *Összes óraszám:* | *34* |

*1. Zeneművek – Énekes anyag*

Óraszám: 10 óra

Tanulási eredmények

* Megismer a Népdalaink világa témakörből 8-10 dalt, azok éneklési módját - Válogatás a tankönyv népzenei anyagából

Szerelem: Azt gondoltam, eső esik; Repülj madár, repülj; Körösfői kertek alatt; A bolhási kertek alatt, Nézd meg, lányom; Szerelem, szerelem; Szép a gyöngyvirág; Hej, révész, révész

Életképek: Pl. Én az éjjel nem aludtam; Hej, igazítsad; Irigyeim sokan vannak; Istenem, Istenem, áraszd meg a vizet

Ballada: Rákóczi kocsmába

Katonadalok: A nagy bécsi kaszárnyára

Ünnepek: Pl. Szent János áldása; Üdvözlégy, Szent László király

* Megismer a Műzenei szemelvények és más népek dalai témakörből 5-8 dalt

Válogatás a tankönyv szemelvényeiből

J. Haydn: Erdő mélyén – kánon; W. A. Mozart: Jöjj, drága május; Franz Schubert: Hová? vagy A hársfa, Kodály Zoltán: Mikoron Dávid (Psalmus Hungaricus); Old Black Joe- spirituálé; Oh happy day; Ég a város – angol kánon

* A megismert dalokat csoportban, kottaképről és emlékezetből szöveggel, a dalok karakteréhez, hangulatához igazítva, helyes tempóban énekli
* Felismeri, értelmezi a dalokhoz tartozó fogalmakat, népi kifejezéseket
* Elemzi a népdalokat a megadott szempontok szerint önállóan is: szerkezet, dallamvonal, hangsor, ambitus, metrum, előadásmód, stílus
* Himnusz, Szózat ismerete, csoportban emlékezetből, helyes tempóban, képességeihez mérten helyes intonációval énekli

Fejlesztési feladatok és ismeretek

* 10. osztályban 13-18 dal megismerése
* Hallás utáni daltanulással elsajátított magyar népdalok és felismerő kottaolvasással elsajátított műzenei szemelvények éneklése
* Előadói készségük további fejlesztése
* A hangszerkísérethez és az éneklő közösséghez való alkalmazkodási képesség fejlesztése
* A régi és új stílusú népdalok jellemzőivel kapcsolatos tudás megerősítése
* Az adott zenemű történelmi, irodalmi és kultúrtörténeti vonatkozásainak megismertetése
* Az adott műdal elhelyezése a különböző zenetörténeti stíluskorszakokban

Fogalmak: A klasszikus és romantikus műdal, spirituálé, zsoltár és a 9. osztályban tanult fogalmak elmélyítése

Javasolt tevékenységek

* A zenei nevelés elsődleges tevékenységi formája az éneklés
* A kreativitás támogatása az éneklésnél
* Éneklés az iskolai kórusban
* Részvétel az ünnepekhez kapcsolódó előadásokban, projektekben
* Részvétel a Zenei Világnap alkalmából rendezett iskolai programokban
* A Fejlesztési feladatok és Készségek elnevezésű részben javasoltak alkalmazása

*2. Zeneművek – Zenehallgatási anyag*

Óraszám: 18 óra

* Megismerkedik a tanterv zenehallgatási anyagában meghatározott zeneművekkel, zeneszerzőkkel, zenetörténeti háttérrel.
* A zeneművekhez kapcsolódóan megismerkedik a népi hangszerekkel és a klasszikus zenekar hangszercsaládjaival, a kórusszólamokkal, a műfajokkal, fogalmakkal, ezeket felismeri, megnevezi.
* Zenehallgatási anyag - 9. o.
  + Szerelem, barátság: Azt gondoltam, eső esik; Repülj madár – Sebestyén Márta, Muzsikás Együttes; W. A. Mozart: Don Giovanni - részletek- I. felvonás 8. és 9. jelenet; Beethoven: F-dúr románc
  + Zeneművek és a történelem: F. Chopin: Forradalmi etűd, R. Schumann –H. Heine: Két gránátos, Kodály Zoltán: Háry János – Felszántom a császár udvarát; Ének Szent István királyhoz, A. Dvořák: Új világ szimfónia – részletek, D. Sosztakovics: VII. szimfónia – részletek, A. Honegger: Jeanne d’Arc a máglyán - részletek
  + Zeneművek és az irodalom: Erkel Ferenc: Bánk bán – részletek Keserű bordal, Hazám, hazám, Liszt Ferenc: Les Preludes, F. Schubert – J. W. Goethe: Erlkönig vagy Margit a rokkánál, S. Prokofjev: Rómeó és Júlia – lovagok tánca, Carl Orff: Carmina Burana – In taberna, Kocsár Miklós – Nagy László: Csodafiú – szarvas, Kodály Zoltán- Weöres Sándor: Öregek vagy Esti dal
  + Életképek: Muszorgszkij: Egy kiállítás képei – részletek, Verdi: Aida – részlet - Bevonulási induló, Nabucco – részlet - Rabszolgák kórusa, Ravel: Bolero, Gershwin: Kék rapszódia

Fejlesztési feladatok és ismeretek

* A tanulók kreatív képzeletének fejlesztése változatos motivációs technikákkal, a zeneművek nyújtotta lehetőségeket kihasználva
* A zeneművek gondolati tartalmát kifejező eszközök felismerésére, átélésére és értelmezésére alkalmas képességek kialakítása
* Egy-egy zeneszerzőre jellemző alkotói sajátosságok felismerése
* Hosszabb, összetettebb koncentrációt igénylő zenei anyag befogadásának képessége
* Összefüggés felfedezése a zenei stíluskorszakok és a történelmi események, irodalmi alkotások között
* A zeneművekről történő önálló véleményalkotás képességének továbbfejlesztése
* A zeneszerzők helye a különböző zenetörténeti korokban
* Az adott zenemű történelmi, irodalmi és kultúrtörténeti vonatkozásainak megismerése
* A zeneművekben megfogalmazott gondolatok társítása hangszerelési, szerkesztési megoldásokkal, kompozíciós technikákkal, formai megoldásokkal

Fogalmak: A szimfónikus költemény, hangszeres karakterdarabok: keringő, mazurka, noktürn, ballada, rapszódia, polonéz, nemzeti opera, nyitány, partitúra, libretto, a XX. század zenei irányzatai: folklorizmus, dzsessz és a 9. osztályban vagy korábban megtanult fogalmak

Javasolt tevékenységek

* Részvétel hangversenyeken, amennyiben lehetséges
* Élménybeszámoló készítése a hallott hangversenyek kapcsán
* Zeneművek zenetörténeti rendszerezése
* A Beethoven árnyékában c. film megtekintése
* Kiselőadás készítése különböző hangszerekről, zenei műfajokról, zeneszerzőkről, zeneművészekről
* Az elektronikus média által nyújtott lehetőségek tanári irányítású használata

*3. Komplex készségfejlesztés*

Óraszám: 6 óra

Tanulási eredmények

* A korábban tanult ritmikai, dallami ismeretek frissítése, elmélyítése, tudását tudja alkalmazni
* Az 5/8-os, 6/8-os ütemmutató, felütés (csonka ütem) megismerése
* A szűkített, bővített hármashangzat megismerése
* A törzshangok és a módosított hangok felismerése, szerepének ismerete
* A zenetörténet jellegzetes műfajainak ismerete

Fejlesztési feladatok és ismeretek

* Részvétel közös kreatív zenélési formákban, a zeneművek befogadásának előkészítéséhez
* Amennyiben az osztály képességei engedik a többszólamú éneklés fokozatos bevezetésével a többirányú figyelem, a hallás, az intonációs készség fejlesztése
* Gyakorlat szerzése a felismerő kottaolvasásban
* A zenei formaérzék fejlesztése

Fogalmak: Minden korábban szereplő fogalom.

Javasolt tevékenységek

* Az improvizáció és a kreativitás támogatása a tanult ritmikai és dallami elemek felhasználásával
* Ritmikai játékok
* Kottaíráshoz alkalmas szoftverek használatának megismerése
* A Fejlesztési feladatok, Készségek elnevezésű részben megfogalmazottak alkalmazása a hangközök és egyszerű harmóniák megfigyelésének és meghallásának gyakorlására.